Janubiy Sudan prezidenti isyonchilar bilan tinchlik bitimini imzoladi

Janubiy Sudan prezidenti Salva Kiir Jubada qurollangan isyonchilar bilan tinchlik sulhini tuzdi, u mamlakatdagi qonli nizolarga nuqta quyishga qaratilgan, deb yozadi “TASS”.

Imzolash marosimidan oldin respublika yetakchisi matnda qo‘shimcha shartlar bo‘lishiga qaramay, bitimni imzolashini aytdi.
Qo‘zg‘olonchilar vakillari tinchlik bitimini 17-avgust kuni Efiopiya poytaxti Addis-Abebeda imzolagan edi.
Janubiy Sudan prezidenti vakilining aniqlik kiritishicha, hukumatga bitimdagi bir nechta bandlar, jumladan, isyonchilar vakillarining neftga boy Yuqori Nil shtati ma’muriyatidagi keng ishtiroki to‘g‘risidagi shartlar ma’qul kelmayapti.